b'\n_START_ARTICLE_\nLiudininkas (1978 filmas)\n_START_SECTION_\nTurinys\n_START_PARAGRAPH_\nRestauratorius Antonio sulaukia seno draugo Roberto pasi\xc5\xablymo vykti su juo \xc4\xaf kit\xc4\x85 miest\xc4\x85 restauruoti ba\xc5\xbeny\xc4\x8dios. Roberto gyvenimas \xc4\x8dia ne itin gerai klojasi: d\xc4\x97l pinig\xc5\xb3 jis ved\xc4\x99s gerokai vyresn\xc4\x99 moter\xc4\xaf, tuo tarpu Antonio netrunka \xc4\xafsikurti naujoje vietoje ir rasti nauj\xc5\xb3 draug\xc5\xb3. Jis i\xc5\xa1sirenka mergait\xc4\x99 vardu Keit\xc4\x97, kuri jam pozuoja restauruojant paveikslus, o viena vie\xc5\xa1bu\xc4\x8dio darbuotoja pasigiria turinti namuose verting\xc4\x85 paveiksl\xc4\x85 ir papra\xc5\xa1o \xc5\xa1\xc4\xaf \xc4\xafvertinti. Vakare Antonio nuvyksta pas j\xc4\x85, ta\xc4\x8diau randa apsvaigusi\xc4\x85 nuo narkotik\xc5\xb3. Kit\xc4\x85 dien\xc4\x85 jis su\xc5\xbeino, kad dingo Keit\xc4\x97, o dar po keli\xc5\xb3 dien\xc5\xb3 ji randama nebegyva. Antonio prisimena gr\xc4\xaf\xc5\xbedamas namo mat\xc4\x99s Robert\xc4\x85, kuris prad\xc5\xbeioje visk\xc4\x85 neigia, bet galiausiai prisipa\xc5\xbe\xc4\xafsta draugui nu\xc5\xbeud\xc4\x99s mergait\xc4\x99. Antonio bando jam pad\xc4\x97ti ir netrukus pats tampa \xc4\xaftariamuoju. Robertas jam si\xc5\xablo pad\xc4\x97ti pab\xc4\x97gti, ta\xc4\x8diau per klaid\xc4\x85 tampa Keit\xc4\x97s t\xc4\x97vo u\xc5\xbepuolimo auka, kuomet \xc5\xa1is nusprend\xc5\xbeia \xc4\xafvykdyti savo teisingum\xc4\x85. Nebelikus kam paliudyti apie jo nekaltum\xc4\x85, Antonio atsiduria u\xc5\xbe grot\xc5\xb3 ir nuteisiamas mirties bausme. Filmas baigiasi jam ra\xc5\xa1ant malon\xc4\x97s pra\xc5\xa1ym\xc4\x85 prezidentui, kuriame jis pasakoja vis\xc4\x85 savo istorij\xc4\x85...'